Puaso Ramadan

Puasa Ramadan atau shiyamur ramadan marupokan ibadaik saum atau puaso dalam Islam nan dikarajokan pado bulan Ramadan nan jumlah harinyo antaro 29 dan 30 hari. Wakatu palaksanaan puaso Ramadan dimulai saaik matoari tabik di wakatu paja sampai matoari tabanam. Prosesnyo tu adolah manahan diri dari kagiatan makan, minun, jo kagiatan lainnyo nan bisa mambataan puaso. Manuruik ajaran Islam, puaso di bulan Ramadan dapek manghapuih kesalahan atau doso nan alah dipabuek, asakan dilakukan jo iman dan maarok pahalo dari ridha Allah SWT. Puaso pado bulan Ramadan marupokan palaksanaan dari rukun Islam nan ampek.

Dalil 
Manuruik ajaran Islam, puaso di bulan Ramadan marupokan puaso nan wajib dilakuan salamo sabulan sainggo kalau sacaro singajo dilakukan, urang tu bapahalo. Parintah puaso dijalehan dalam jo Al-Qur'an Surah Al-Baqarah ayat 183, yaitu:

Surah Al-Baqarah 
(183) "Wahai urang-urang nan bariman! Diwajibkan ateh kalian bapuaso bak cando diwajibkan ateh urang sabalun kalian supayo kalian batakwa"

Panjalehan labih lanjuik soal puaso ditamukan dalam surah Al-Baqarah ayaik 184 sabagai kalanjutan dari ayaik 183.

Surah Al-Baqarah 
(184) " (Yaitu) babarapo hari tatantu. Mako barang siapo di antaro kalian sakik atau dalam pajalanan (lalu indak bapuaso), mako (wajib mangganti) sabanyak hari (nan inyo indak bapuaso itu) pado hari-hari nan lain. Dan bagi urang nan barek majalankannyo, wajib mambayia fidyah, yaitu maagiah makan urang miskin. Tatapi barang siapo jo karilaan hati mangarajoan kabajikan, mako itu labiah elok baginyo, dan puaso kalian itu labiah elok untuak kalian jikok kaliau mangatahui."

Puaso Ramadan marupokan rutinitas ibadah nan indak bisa ditinggaan dalam satiok tahunnyo karano hukumnyo nan wajib. Puaso Ramadan dikarajoan dari tabik paja inggo tabanam matoari. Kalau indak talok puaso, surang Muslim diharusan untuak mangganti puaso tu di hari-hari nan lain. Hal ko dijalehkan dalam surah Al-Baqarah ayat 185.

Caliak pulo 

 Saum
 Sidang isbat

Rujuakan

Catatan kaki

Daftar pustaka

Pautan lua 

 Islamic-Western Calendar Converter (Based on the Arithmetical or Tabular Calendar)
 The Umm al-Qura Calendar of Saudi Arabia
 Predicting the First Visibility of the Lunar Crescent (with lunar crescent visibility maps to 2024)

Islam